బీవీ నాగరత్న

బెంగుళూరు వెంకటరామయ్య నాగరత్న భారత సుప్రీంకోర్టు న్యాయమూర్తి. ఆమె కర్ణాటక రాష్ట్ర హైకోర్టు, న్యాయమూర్తిగా, ప్రధాన న్యాయమూర్తిగా 2008 నుండి 2021 వరకు పని చేసింది. ఆమె 30 ఆగష్టు 2021న సుప్రీంకోర్టు న్యాయమూర్తిగా ప్రమాణ స్వీకారం చేసింది.

జననం, విద్యాభాస్యం 
బీవీ నాగరత్న 	30 అక్టోబర్ 1962న కర్ణాటక రాష్ట్రం, మాండ్య జిల్లా,  పాండవపురలో జన్మించింది. ఆమె ఢిల్లీ యూనివర్సిటీ నుండి ఎల్.ఎల్.బి పూర్తి చేసింది. నాగరత్న తండ్రి ఈఎస్ వెంకట్రామయ్య గతంలో సుప్రీంకోర్టు ప్రధాన న్యాయమూర్తిగా 1989 జూన్ 1989 డిసెంబర్ వరకు పని చేశాడు.

వృత్తి జీవితం
బీవీ నాగరత్న 1987లో న్యాయవాదిగా కర్ణాటక బార్ కౌన్సిల్ లో పేరు నమోదు చేసుకొని ప్రాక్టీస్ మొదలు పెట్టింది. ఆమె 2008 ఫిబ్రవరి 18న కర్ణాటక హైకోర్టు అదనపు న్యాయమూర్తిగా నియామకమై, 2010 ఫిబ్రవరి 17న న్యాయమూర్తిగా నియమితురాలైంది. ఆమె 31 ఆగష్టు 2021న సుప్రీంకోర్టు న్యాయమూర్తిగా ప్రమాణ స్వీకారం చేసింది.
 సుప్రీంకోర్టు జడ్జి పదవుల కోసం తొమ్మిది మంది పేర్లను చీఫ్‌ జస్టిస్‌ ఎన్‌వి.రమణ నేతృత్వంలోని కొలీజియం సిఫారసు చేసింది. అందులో  కర్ణాటక హైకోర్టు జడ్జి జస్టిస్‌ బివి నాగరత్న తొలి సుప్రీంకోర్టు ప్రధాన న్యాయమూర్తిగా అయ్యే అవకాశం ఉంది. 

ఒకవేళ సీనియారిటీ ప్రకారం 2027లో సీజేఐ కానున్నారు. సెప్టెంబరు 24, 2027 నుంచి అక్టోబరు 30, 2027 వరకూ 36 రోజులపాటు సీజేఐగా బాధ్యతలు చేపట్టనున్నారు. సుప్రీంకోర్టు ప్రధాన న్యాయమూర్తి కానున్న తొలి మహిళా న్యాయమూర్తిగా చరిత్రకెక్కనుంది.

మూలాలు

న్యాయమూర్తులు
1962 జననాలు
సుప్రీమ్‌కోర్టు న్యాయమూర్తులు